da en da nl ca da da de es da da da da da da sv nb da nb nb da da da nb da en nb da da nb da da nb da sv nb da da da da da da da da da en da en en da da da da nb nb en sv da en da da da de da da da da da da da da da da da da da nl da en da da es nl da
Kom med til festen for de døde på Moesgaard | Moesgaard Museum
18.10.2021 15:17:52 CEST | Moesgaard Museum
Børn og voksne inviteres til en farverig fest, når Moesgaard Museum fejrer ’Festen for de Døde’ i anledning af den mexicanske højtid De Dødes Dag.
De Dødes Dag er en stor højtid i Mexico, hvor man mindes og ærer familiens afdøde slægtninge. En gang om året besøger de afdødes sjæle de levendes verden. Der sættes altre i hjemmet til minde om et familiemedlem, gaderne pyntes med papirklip, og på kirkegården kan man se mennesker våge i lyset fra levende lys og møde familier, der fester med spiselige lækkerier og musik for den afdøde.
På Moesgaard fejres De Dødes Dag hvert år med en fest for de døde, og i år er ingen undtagelse. Fra 2.-7. november 2021 er museets foyer pyntet op, og museets café serverer lækker mexicansk-inspireret mad. Derudover er der særligt program onsdag 3. november og i weekenden 6. og 7. november:
Program for Festen for de Døde
Mexicansk-inspireret onsdagsbuffet. Den mexicanske musiker Julian Maraboto Croda byder på mexicansk sang og musik.
Foredrag om Frida Kahlos liv og kunstneriske billedsprog
Foredrag med Susan Goul Poulsen om Frida Kahlos liv og kunstneriske billedsprog - set i forhold til symbolikken og ritualerne i ’Día de los Muertos’, de dødes dag. Foredraget foregår i auditoriet og kræver separat billet.
Lørdag 6. november og søndag 7. november:
Bliv malet i hovedet som et skelet eller vær med til at dekorere dit eget sukkerkranie. I Mexico fejres de dødes dag ofte med en stor parade, hvor folk er klædt ud og malet som skeletter. I hjemmet og på gravsteder pyntes med sukkerkranier som en påmindelse om, at døden er uundgåelig. Sukkerkranierne viser, at døden ikke er så frygtelig, men sød. Entrébillet er nødvendig.
Se den familievenlige animationsfilm om De Dødes Dag i Mexico og drengen Miguels utrolige rejse til de dødes rige. Det er gratis at se filmen.
Guidet tur i Festen for de Døde (kun lørdag 6. november)
Kl. 11:00, 12:00, 14:00 og 15:00
Guidet tur om festen for de døde i museets etnografiske udstilling. Mødested: i museets foyer. Varighed: 30 minutter. Det er gratis at deltage, men der skal løses entrébillet.
Papirblomster, workshop (kun lørdag 6. november)
Vær med til at lave smukke og dekorative papirblomster, som dem, der pyntes op med på De Dødes Dag i Mexico. Workshoppen ledes af Sabrina Bilander, der er uddannet cand. mag. i Æstetik & Kultur og i flere år har arbejdet som kunstformidler og facilitator af kreative workshops sammen med børn og unge. Sabrina inspireres af naturen såvel som fantasiens mange blomsterudtryk. Entrébillet er nødvendig.
Mexicansk musik i foyeren
Kl. 13:00-13:45 og 14:15-15:00
Den mexicanske musiker Julian Maraboto Croda byder på mexicansk sang og musik.
Læs mere på https://www.moesgaardmuseum.dk/
børnDe Dødes DagetnografiFesten for de DødefilmMexicoMoesgaardMoesgaard MuseumMOMUmusikpapirklip
Wencke MaderbacherLeder af formidling, Moesgaard Museum
Moesgaard fejrer 'Festen for de Døde' i anledning af den mexicanske højtid, De Dødes Dag.
Fra udstillingen De Dødes Liv på Moesgaard
Festen for de Døde
Køb billet til foredrag om Frida Kahlo
Mexicansk uge i museumscaféen
Information om Moesgaard Museum
Moesgaard Museum er et kulturhistorisk museum, der viser arkæologiske og etnografiske udstillinger i international klasse. Museet forsker i og formidler menneskelivets mangfoldighed i et tæt samarbejde med Aarhus Universitet. Moesgaard Museum omfatter afdelingen i Højbjerg ved Aarhus, Vikingemuseet i Aarhus, Odder og Samsø museer.
Følg pressemeddelelser fra Moesgaard Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Moesgaard Museum
Skal det være en nydelse at gå på museum?4.10.2022 15:37:46 CEST | Pressemeddelelse
Museumseksperter fra hele verden mødes i denne uge på Moesgaard Museum for at inspirere hinanden til at skabe nye former for museumsoplevelser
Oplev stenalderen i efterårsferien på Moesgaard3.10.2022 15:11:47 CEST | Pressemeddelelse
Fra 18. til 21. oktober arrangerer Moesgaard sjove og lærerige aktiviteter for hele familien, der med udgangspunkt i stenaldermenneskets liv og leveform viser, hvordan det var at leve i stenalderen.
Ny udstilling på Moesgaard sætter fokus på hjem i bevægelse30.9.2022 14:19:18 CEST | Pressemeddelelse
14. oktober 2022 åbner udstillingen ’HJEM - Blandt nomader, flygtninge, søfarere og migranter’ på Moesgaard Museum. Udstillingen stiller skarpt på betydningen af hjem og hjemlighed hos forskellige mennnesker, som har det til fælles, at deres hjem er under opbrud, spredt over flere lande, i bevægelse eller løsrevet fra ét fysisk sted.
Ud af kaos8.9.2022 15:18:13 CEST | Pressemeddelelse
Ny særudstilling på Moesgaard sætter spotlight på en mørk periode i Europas historie med krig, magtkampe og flygtningestrømme, men også med drømme, håb og guld i store mængder
Moesgaard Museum har fået miljømærket Green Attraction30.8.2022 06:00:00 CEST | Pressemeddelelse
Museet er et af de første museer, der får det nye miljømærke
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022